Συνέπεια, ευχαρίστηση, άνεση, είναι οι πρώτες λέξεις που έρχονται στο μυαλό μου για να χαρακτηρίσω τον όμορφο χώρο φιλοξενίας που έχει δημιουργήσει και μας διέθεσε κατά την παραμονή μας στην Πλάκα της Μήλου η Ελένη. Το διαμέρισμα, που βρίσκεται σε ιδανικό σημείο του χωριού, έχει πολλά παραδοσιακά στοιχεία και στολίζεται κυριολεκτικά από ένα μικρό αλλά υπέροχο μπαλκόνι με θέα το κάστρο, όπου απολαμβάναμε συνήθως το ξεχωριστό πρωινό μας, που έφθανε πάντα στην ώρα του. Όλα λειτούργησαν τέλεια, εμείς και η Νούκα, το σκυλάκι μας, το ευχαριστηθήκαμε! Μακάρι σύντομα να ξαναβρεθούμε!